Informacinis pranešimas

**LMS POZICIJA DĖL KORUPCIJOS PREVENCIJOS SVEIKATOS PRIEŽIŪROS SISTEMOJE**

Asociacija Lietuvos medikų sąjūdis (toliau – LMS) griežtai pasisako prieš bet kokio pobūdžio korupcijos apraiškas sveikatos priežiūros sistemoje, įskaitant ir fizinių, ir juridinių asmenų veiksmus.

Šių dienų kontekste LMS pasisako už būtinybę nustatyti aiškesnius sveikatos priežiūros įstaigų vadovų įgaliojimus ir/ar jų ribojimus, kurti platesnius įstaigų valdymo organus (valdybas) siekiant skaidresnio valdymo bei užkirsti kelią bet kokioms galimoms korupcijos apraiškoms, už efektyvias ir realiai veikiančias audito ir kokybės sistemas visose gydymo įstaigose. LMS yra pasirengusi prisidėti prie iniciatyvų, kuriant skaidrias ir antikorupcines aplinkas sveikatos priežiūros sistemoje.

Taip pat norime pažymėti, kad LMS nėra politinė organizacija, nepalaiko nei pozicijos, nei opozicijos bei nėra susijusi su kuria nors konkrečia gydymo įstaiga – LMS gina bendrą visos medikų bendruomenės interesą. LMS, kaip pažymima organizacijos misijoje, vizijoje ir tiksluose, siekia efektyvios pertvarkos visoje sveikatos sistemoje siekiant užtikrinti kokybišką sveikatos sistemos funkcionavimą tiek joje dalyvaujančių medikų ar kitų sistemos darbuotojų, tiek ir pacientų atžvilgiu.

Lietuvos medikų sąjūdžio vadovas Darius Jauniškis

Lietuvos medikų sąjūdžio vadovo pavaduotoja Jurga Dūdienė

Lietuvos medikų sąjūdžio Tarybos pirmininkė Živilė Gudlevičienė